text: Vi fik masser af vand i løbet af onsdag
  07 september 2017 kl. 05.10
  Som bebudet af meteorologerne blev onsdagsdøgnet særdeles vådt. Flere steder i TV SYDs område har DMI registreret nedbørsmængder nær 50 millimeter regn.
  De fleste steder kom regnen silende ned over hele dagen - mens der enkelte steder var tale tale om meget regn på kort tid i form af skybrud, som onsdag eftermiddag i Esbjerg og Vejen med oversvømmede viadukter og tunneller.
  Sammen med våde veje var det de mest synlige følger af det daglange regnvejr. Politiet har ikke registreret andre følger af onsdagens vejrlig.
  Regnen betød også, at Esbjerg og Holsted fik aflyst deres speedway-matcher i Fjeldsted og Slangerup.
  Her faldt der mest regn mellem kl 08 og kl 20. Flere steder over 40 mm. Der er  målt kraftig regn  blandet med skybrud pic.twitter.com/TBcAVij9Y2
  
  